Trondheim
Trondheim (ka Trondhjem, keskajal Nidaros) on linn Norras Trøndelagi maakonnas, endise Sør-Trøndelagi maakonna keskus. Asub Trondheimi fjordi lõunakaldal. Norra suurimate linnade hulka kuuluvas Trondheimis elab umbes 198 219 (2019) elanikku. Trondheim on oluline haridus- ja teaduskeskus – linnas asub Norra Teadus- ja Tehnoloogiaülikool ning sõltumatu uuringuorganisatsioon SINTEF. 11. sajandist kuni 1217. aastani oli Trondheim Norra pealinn.